KTAM ออกกอง KTFF200 ขายถึง 25 ก.ย.
KTAM ออกกอง KTFF200 ขายถึง 25 ก.ย.
21 ก.ย. 2561

นางชวินดา หาญรัตนกูล กรรมการผู้จัดการ บลจ.กรุงไทย (KTAM) เปิดเผยว่า บริษัทอยู่ในระหว่างการเปิดจำหน่ายกองทุนเปิดกรุงไทยตราสารหนี้  เอฟไอเอฟ 200 ( KTFF200) เสนอขายตั้งแต่วันนี้ถึงวันที่ 25 ก.ย.61 อายุ 12 เดือน
โดยกองทุนดังกล่าวจะเน้นลงทุนในเงินฝากประจำของ Agricultural Bank of China, Bank of China, China Construction Bank Asia, AL Khalij Commercial Bank, Commercial Bank PQSC, AL Khalij Commercial Bank บัตรเงินฝาก Industrial and Commercial Bank of China, China Merchanyts Bank, Bank of Communications และ  MTN ของMashreq Bank โดยผู้ลงทุนจะได้รับผลตอบแทนประมาณ 1.80% ต่อปี  โดยบุคคลธรรมดาไม่เสียภาษีหัก  ณ ที่จ่าย
ทั้งนี้ ปัจจุบัน อัตราผลตอบแทนของตราสารหนี้ในประเทศมีการปรับตัวเพิ่มขึ้นทุกช่วงอายุ ตามแรงขายของนักลงทุนสถาบันในประเทศ โดยเฉพาะในรุ่นอายุ 2-4 ปี และ10 ปี ขึ้นไป  รวมถึงความกังวลเกี่ยวกับแนวโน้มการขึ้นอัตราดอกเบี้ยนโยบายของธนาคารแห่งประเทศไทย  อาจจะเร็วกว่าที่คาดการณ์ไว้
ส่วนอัตราผลตอบแทนของพันธบัตรรัฐบาลสหรัฐอเมริกามีการปรับตัวเพิ่มขึ้นทุกช่วงอายุตาม  Supply  ของ US   Treasury  รวมถึงความกังวลเกี่ยวกับข้อพิพาททางการค้าระหว่างสหรัฐอเมริกากับจีน
นอกจากนี้ อัตราผลตอบแทนตราสารหนี้ ยังถูกกดดันหลังตัวเลขการจ้างงานนอกภาคเกษตรเพิ่มขึ้นเกินคาดทำให้นักลงทุนกังวลว่าธนาคารกลางสหรัฐ (เฟด) จะเร่งการขึ้นอัตราดอกเบี้ย โดยปัจจุบันอัตราผลตอบแทนของตราสารหนี้อายุคงเหลือ2 ปี  ปรับตัวเพิ่มขึ้น 8 bps  มาอยู่ที่ 2.78% อายุคงเหลือ 5 ปี ปรับตัวเพิ่มขึ้น 8 bps. มาอยู่ที่ 2.90% ต่อปี และอายุคงเหลือ10 ปี  ปรับตัวเพิ่มขึ้น 6 bps. มาอยู่ที่ 3.00 % ต่อปี
อย่างไรก็ตาม กองทุนนี้เหมาะสำหรับนักลงทุนที่รับความเสี่ยงได้ในระดับกลาง  และต้องการล็อคผลตอบแทนตามที่กำหนดไว้